title: Sklep Sveta (EU) 2020/1153 z dne 30. julija 2020 o imenovanju članov in nadomestnih članov Odbora regij

text:
                  5.8.2020

                  SL

                  Uradni list Evropske unije

                  L 256/12

         SKLEP SVETA (EU) 2020/1153
         z dne 30. julija 2020
         o imenovanju članov in nadomestnih članov Odbora regij
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 300(3) in člena 305 Pogodbe,
         ob upoštevanju Sklepa Sveta (EU) 2019/852 z dne 21. maja 2019 o določitvi sestave Odbora regij (1),
         ob upoštevanju predlogov bolgarske, nemške, ciprske, luksemburške in malteške vlade,
         ob upoštevanju naslednjega:

                     (1)

                     Člen 300(3) Pogodbe določa, da je Odbor regij sestavljen iz predstavnikov regionalnih in lokalnih skupnosti, ki so bodisi izvoljeni v regionalne ali lokalne skupnosti ali pa so politično odgovorni izvoljeni skupščini.

                     (2)

                     Člen 305 Pogodbe določa, da Svet v skladu s predlogi držav članic imenuje člane Odbora regij in enako število nadomestnih članov za dobo petih let.

                     (3)

                     Mandat članov in nadomestnih članov Odbora regij se je iztekel 25. januarja 2020, zato bi bilo treba imenovati nove člane in nadomestne člane.

                     (4)

                     Svet je 10. decembra 2019 sprejel Sklep (EU) 2019/2157 (2) v skladu s predlogi držav članic. Z navedenim sklepom so bili za obdobje od 26. januarja 2020 do 25. januarja 2025 imenovani člani in nadomestni člani, ki so jih predlagale češka, danska, estonska, ciprska, latvijska, luksemburška, nizozemska, avstrijska, romunska, slovenska, slovaška in švedska vlada. S Sklepom (EU) 2019/2157 so bili za isto obdobje imenovani tudi trije člani, ki jih je predlagala belgijska vlada, 21 članov in 20 nadomestnih članov, ki jih je predlagala nemška vlada, osem članov in osem nadomestnih članov, ki jih je predlagala irska vlada, 16 članov in 16 nadomestnih članov, ki jih je predlagala španska vlada, 10 članov in 14 nadomestnih članov, ki jih je predlagala italijanska vlada, štirje člani in štirje nadomestni člani, ki jih je predlagala malteška vlada, ter osem članov in osem nadomestnih članov, ki jih je predlagala finska vlada.

                     (5)

                     Svet je 20. januarja 2020 sprejel Sklep (EU) 2020/102 (3) v skladu s predlogi držav članic. Z navedenim sklepom so bili za obdobje od 26. januarja 2020 do 25. januarja 2025 imenovani člani in nadomestni člani, ki so jih predlagale grška, francoska, hrvaška, litovska, madžarska in portugalska vlada, štirje člani in štirje nadomestni člani, ki jih je predlagala belgijska vlada, en član, ki ga je predlagala bolgarska vlada, en član in en nadomestni član, ki ju je predlagala irska vlada, en član in en nadomestni član, ki ju je predlagala španska vlada, 14 članov in 10 nadomestnih članov, ki jih je predlagala italijanska vlada, ter 21 članov in 20 nadomestnih članov, ki jih je predlagala poljska vlada.

                     (6)

                     Svet je 3. februarja 2020 sprejel Sklep (EU) 2020/144 (4) v skladu s predlogi držav članic. Z navedenim sklepom so bili za obdobje od 26. januarja 2020 do 25. januarja 2025 imenovani štirje člani in štirje nadomestni člani, ki jih je predlagala španska vlada, ter en član in en nadomestni član, ki ju je predlagala finska vlada.

                     (7)

                     Svet je 26. marca 2020 sprejel Sklep (EU) 2020/511 (5) v skladu s predlogi držav članic. Z navedenim sklepom je bilo za obdobje od 26. januarja 2020 do 25. januarja 2025 imenovanih pet članov in osem nadomestnih članov, ki jih je predlagala belgijska vlada, en nadomestni član, ki ga je predlagala nemška vlada, in en član, ki ga je predlagala malteška vlada.

                     (8)

                     Svet je 8. junija 2020 po izstopu Združenega kraljestva iz Unije, ki je začel pravno učinkovati 1. februarja 2020, sprejel Sklep (EU) 2020/766 (6) v skladu s Sklepom (EU) 2019/852 in predlogi držav članic. Z navedenim sklepom so bili za obdobje od 1. februarja 2020 do 25. januarja 2025 imenovani en dodatni član in en dodatni nadomestni član, ki ju je predlagala estonska vlada, en dodatni član in en dodatni nadomestni član, ki ju je predlagala ciprska vlada, ter en dodatni član in en dodatni nadomestni član, ki ju je predlagala luksemburška vlada.

                     (9)

                     S Sklepom (EU) 2019/2157 je bil Christakis MELETIES imenovan za nadomestnega člana za Ciper. S Sklepom (EU) 2020/766 je bil Christakis MELETIES imenovan za člana za Ciper. Zaradi sprejetja Sklepa (EU) 2020/766 se je 1. februarja 2020 sprostilo mesto nadomestnega člana Odbora regij.

                     (10)

                     S Sklepom (EU) 2019/2157 je bil Gusty GRAAS imenovan za nadomestnega člana za Luksembourg. S Sklepom (EU) 2020/766 je bil Gusty GRAAS imenovan za člana za Luksembourg. Zaradi sprejetja Sklepa (EU) 2020/766 se je 1. februarja 2020 sprostilo mesto nadomestnega člana Odbora regij.

                     (11)

                     Bolgarska, nemška in malteška vlada so predlagale svoje kandidate za svoja mesta članov in nadomestnih članov. Navedene člane in nadomestne člane bi bilo treba imenovati za obdobje od 26. januarja 2020 do 25. januarja 2025. Kar zadeva njihovo imenovanje, bi bilo ta sklep zato treba uporabljati retroaktivno od 26. januarja 2020. Ciprska in luksemburška vlada sta predlagali svoja kandidata za svoji mesti nadomestnih članov. Navedena nadomestna člana bi bilo treba imenovati za obdobje od 1. februarja 2020 do 25. januarja 2025. Kar zadeva njuno imenovanje, bi bilo ta sklep zato treba uporabljati retroaktivno od 1. februarja 2020 –

               SPREJEL NASLEDNJI SKLEP:

            Člen 1
            V Odbor regij se za obdobje od 26. januarja 2020 do 25. januarja 2025 imenujejo:

                        —

                        za člane se imenujejo osebe, ki so po državah članicah navedene v Prilogi I,

                        —

                        za nadomestne člane se imenujejo osebe, ki so po državah članicah navedene v Prilogi II.

            Člen 2
            V Odbor regij se za obdobje od 1. februarja 2020 do 25. januarja 2025 kot nadomestna člana, navedena po državah članicah, imenujeta:
            ΚΥΠΡΟΣ
            Victor HADJIAVRAAM

               Mayor of Morphou

            LUXEMBOURG
            Claire REMMY
            Member of a Local Assembly: Conseil communal de la commune de Strassen.

            Člen 3
            Ta sklep začne veljati na dan sprejetja.
            Člen 1 se uporablja od 26. januarja 2020.
            Člen 2 se uporablja od 1. februarja 2020.

            V Bruslju, 30. julija 2020

                  Za Svet

                  Predsednik

               M. ROTH

            (1)  UL L 139, 27.5.2019, str. 13.

            (2)  Sklep Sveta (EU) 2019/2157 z dne 10. decembra 2019 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 327, 17.12.2019, str. 78).

            (3)  Sklep Sveta (EU) 2020/102 z dne 20. januarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 20, 24.1.2020, str. 2).

            (4)  Sklep Sveta (EU) 2020/144 z dne 3. februarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 32, 4.2.2020, str. 16).

            (5)  Sklep Sveta (EU) 2020/511 z dne 26. marca 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 113, 8.4.2020, str. 18).

            (6)  Sklep Sveta (EU) 2020/766 z dne 8. junija 2020 o imenovanju članov in nadomestnih članov Odbora regij za obdobje od 1. februarja 2020 do 25. januarja 2025 (UL L 187, 12.6.2020, str. 3).

            PRILOGA I

               ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I

               Членове / Miembros / Členové / Medlemmer / Mitglieder / Liikmed / Μέλη / Members / Membres / Članovi / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter

            БЪЛГАРИЯ
            Mr Ivan ALEKSIEV
            Member of a Local Executive holding an electoral mandate: Pomorie Municipality

            Mr Nedzhmi ALI
            Member of a Local Executive holding an electoral mandate: Dzhebel Municipality

            Ms Malina EDREVA AUDOIN
            Member of a Local Assembly holding an electoral mandate: Sofia Municipal Council

            Mr Emil IVANOV
            Member of a Local Executive holding an electoral mandate: Svoge Municipality

            Mr Pavel GUDZHEROV
            Member of a Local Executive holding an electoral mandate: Rakovski Municipality

            Mr Rumen GUNINSKI
            Member of a Local Executive holding an electoral mandate: Pravets Municipality

            Mr Vladimir MOSKOV
            Member of a Local Executive holding an electoral mandate: Gotse Delchev Municipality

            Mr Stefan RADEV
            Member of a Local Executive holding an electoral mandate: Sliven Municipality

            Mr Radoslav REVANSKI
            Member of a Local Executive holding an electoral mandate: Belitsa Municipality

            Mr Zhivko TODOROV
            Member of a Local Executive holding an electoral mandate: Stara Zagora Municipality

            Mr Zlatko ZHIVKOV
            Member of a Local Executive holding an electoral mandate: Montana Municipality

            DEUTSCHLAND
            Mr Malte KRÜCKELS
            Representative of a regional body with political accountability to an elected Assembly: Landtag Thüringen

            Mr Thomas Gottfried SCHMIDT
            Member of a Regional Assembly: Landtag Sachsen

            Mr Jobst-Hinrich UBBELOHDE
            Representative of a regional body with political accountability to an elected Assembly: Landtag Brandenburg

            PRILOGA II

               ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ ΙΙ - ANNEX II - ANNEXE II - PRILOG II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II

               Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternate members / Suppléants / Zamjenici članova / Supplenti / Aizstājēji / Pakaitiniai nariai / Póttagok / Membri Supplenti / Plaatsvervangers / Zastępcy członków / Suplentes / Supleanți / Náhradníci / Nadomestni člani / Varajäsenet / Suppleanter

            БЪЛГАРИЯ
            Mr Daud ALYAOVLU
            Member of a Local Executive holding an electoral mandate: Tsar Kaloyan Municipality

            Mr Dobromir DOBREV
            Member of a Local Executive holding an electoral mandate: Gorna Oryahovitsa Municipality

            Ms Dimitranka KAMENOVA
            Member of a Local Executive holding an electoral mandate: Berkovitsa Municipality

            Мs Cornelia MARINOVA
            Member of a Local Executive holding an electoral mandate: Lovech Municipality

            Ms Sebihan MEHMED
            Member of a Local Executive holding an electoral mandate: Krumovgrad Municipality

            Mr Pencho MILKOV
            Member of a Local Executive holding an electoral mandate: Ruse Municipality

            Ms Ivanka NIKOLOVA
            Member of a Local Executive holding an electoral mandate: Smyadovo Municipality

            Mr Rumen PEHLIVANOV
            Member of a Local Executive holding an electoral mandate: Rudozem Municipality

            Mr Vasko STOILKOV
            Member of a Local Executive holding an electoral mandate: Slivnitsa Municipality

            Mr Atanas STOYANOV
            Member of a Local Executive holding an electoral mandate: Sandanski Municipality

            Mr Lyudmil VESELINOV
            Member of a Local Executive holding an electoral mandate: Popovo Municipality

            Mr Dimitar ZDRAVKOV
            Member of a Local Executive holding an electoral mandate: Sadovo Municipality

            DEUTSCHLAND
            Mr Markus GLEICHMANN
            Member of a Regional Assembly: Landtag Thüringen

            Ms Katja MEIER
            Representative of a regional body with political accountability to an elected Assembly: Landtag Sachsen

            Ms Barbara RICHSTEIN
            Member of a Regional Assembly: Landtag Brandenburg

            MALTA
            Mr Mark GRECH
            Member of a Local Executive: Ħaż-Żabbar Local Council


title: Sklep 2019/15 upravnega odbora Evropske agencije za varnost in zdravje pri delu z dne 11. decembra 2019 o notranjih pravilih glede omejitev nekaterih pravic posameznikov, na katere se nanašajo osebni podatki, v zvezi z obdelavo osebnih podatkov v okviru delovanja agencije EU-OSHA

text:
                  31.8.2020

                  SL

                  Uradni list Evropske unije

                  L 282/26

         SKLEP 2019/15 UPRAVNEGA ODBORA EVROPSKE AGENCIJE ZA VARNOST IN ZDRAVJE PRI DELU
         z dne 11. decembra 2019
         o notranjih pravilih glede omejitev nekaterih pravic posameznikov, na katere se nanašajo osebni podatki, v zvezi z obdelavo osebnih podatkov v okviru delovanja agencije EU-OSHA
         UPRAVNI ODBOR EVROPSKE AGENCIJE ZA VARNOST IN ZDRAVJE PRI DELU JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (1), in zlasti člena 25 te uredbe,
         ob upoštevanju Uredbe (EU) 2019/126 Evropskega parlamenta in Sveta z dne 16. januarja 2019 o ustanovitvi Evropske agencije za varnost in zdravje pri delu (EU-OSHA) in razveljavitvi Uredbe Sveta (ES) št. 2062/94 (2),
         ob upoštevanju Poslovnika upravnega odbora agencije EU-OSHA,
         ob upoštevanju mnenja Evropskega nadzornika za varstvo podatkov (ENVP) z dne 17. oktobra 2019 in smernic ENVP o členu 25 nove uredbe in notranjih pravilih,
         ob upoštevanju naslednjega:

                     (1)

                     Agencija EU-OSHA izvaja svoje dejavnosti v skladu z Uredbo (EU) 2019/126.

                     (2)

                     V skladu s členom 25(1) Uredbe (EU) 2018/1725 morajo omejitve uporabe členov 14 do 21, 35 in 36, kot tudi člena 4 Uredbe, v kolikor se ta določila nanašajo na pravice in dolžnosti, ki so zajete v členih 14 do 21, temeljiti na notranjih pravilih, ki jih sprejme agencija, kadar ne temeljijo na pravnih aktih, ki se sprejemajo na podlagi Pogodb.

                     (3)

                     Ta notranja pravila, vključno z določbami o oceni potrebnosti in sorazmernosti omejitve, se ne bi smela uporabljati, kadar pravni akt, sprejet na podlagi Pogodb, določa omejitev pravic posameznikov, na katere se nanašajo osebni podatki.

                     (4)

                     Kadar agencija izvaja svoje naloge v zvezi s pravicami posameznikov, na katere se nanašajo osebni podatki, v skladu z Uredbo (EU) 2018/1725, prouči, ali veljajo kakršne koli izjeme iz navedene uredbe.

                     (5)

                     Agencija lahko v okviru svojega upravnega delovanja izvaja upravne poizvedbe, disciplinske postopke, predhodne dejavnosti v zvezi s primeri morebitnih nepravilnosti, ki se prijavijo uradu OLAF, obdeluje primere prijavljanja nepravilnosti, izvaja (uradne in neuradne) postopke v zvezi z nadlegovanjem, postopke notranjih in zunanjih pritožb, notranje revizije, preiskave, ki jih izvaja pooblaščena oseba za varstvo podatkov v skladu s členom 45(2) Uredbe (EU) 2018/1725, in notranje preiskave v zvezi z (informacijsko-tehnološko) varnostjo. Poleg tega lahko obravnava zahteve za dostop do zdravstvene kartoteke osebja.
                     Agencija obdeluje več kategorij osebnih podatkov, vključno z zanesljivimi podatki („objektivni“ podatki, kot so identifikacijski podatki, kontaktni podatki, podatki o poklicni dejavnosti, upravni podatki, podatki, ki so bili prejeti iz posebnih virov, elektronski komunikacijski in prometni podatki) in/ali nezanesljivimi podatki („subjektivni“ podatki, povezani s primerom, kot so utemeljitev, vedenjski podatki, ocene, podatki o učinkovitosti in vodenju ter podatki, povezani s predmetom urejanja postopka ali dejavnosti).

                     (6)

                     Agencija, ki jo zastopa izvršni direktor, deluje kot upravljavec podatkov ne glede na nadaljnja pooblastila vloge upravljavca v agenciji, da se izraža operativna odgovornost za določene postopke obdelave osebnih podatkov.

                     (7)

                     Osebni podatki so varno shranjeni v elektronskem okolju ali na papirju, kar preprečuje nezakonit dostop ali prenos podatkov osebam, ki nimajo potrebe po seznanitvi z njimi. Zdravstvene kartoteke hrani zdravnik zunanjega ponudnika storitev, ki ga uporablja agencija. Osebni podatki, ki se obdelujejo, se hranijo le toliko časa, kolikor je potrebno in primerno za namene, za katere se podatki obdelujejo, za obdobje, določeno v izjavah o varstvu osebnih podatkov ali evidencah agencije.

                     (8)

                     Notranja pravila bi se morala uporabljati za vse postopke obdelave, ki jih agencija izvaja pri opravljanju upravnih poizvedb, disciplinskih postopkov, predhodnih dejavnosti v zvezi s primeri morebitnih nepravilnosti, ki se prijavijo uradu OLAF, postopkov za prijavljanje nepravilnosti, (uradnih in neuradnih) postopkov v zvezi s primeri nadlegovanja, obdelavi notranjih in zunanjih pritožb, notranjih revizijah, preiskavah, ki jih izvaja pooblaščena oseba za varstvo podatkov v skladu s členom 45(2) Uredbe (EU) 2018/1725, preiskavah v zvezi z (informacijsko-tehnološko) varnostjo, ki se izvajajo interno ali z zunanjo pomočjo (npr. CERT-EU), ter tudi pri obravnavi zahtev za dostop do svoje zdravstvene kartoteke.

                     (9)

                     Uporabljati bi se morala za postopke obdelave, izvedene pred začetkom zgoraj navedenih postopkov, med temi postopki in med spremljanjem nadaljnjih ukrepov v zvezi z izidom teh postopkov. Prav tako bi morala vključevati pomoč in sodelovanje, ki ju agencija zagotavlja nacionalnim organom in mednarodnim organizacijam zunaj svojih upravnih preiskav.

                     (10)

                     V primerih, ko se uporabljajo ta notranja pravila, mora agencija predložiti utemeljitve, iz katerih je razvidno, zakaj so omejitve nujno potrebne in sorazmerne v demokratični družbi, ter spoštovati bistvo temeljnih pravic in svoboščin.

                     (11)

                     V tem okviru mora agencija med zgoraj navedenimi postopki čim bolj spoštovati temeljne pravice posameznikov, na katere se nanašajo osebni podatki, zlasti pravico do zagotavljanja informacij, dostopa in popravka, pravico do izbrisa, omejitve obdelave, pravico do obveščanja posameznika, na katerega se nanašajo osebni podatki, o kršitvi varstva osebnih podatkov ali do zaupnosti obveščanja, kot je določeno v Uredbi (EU) 2018/1725.

                     (12)

                     Vendar bo morda agencija morala omejiti informacije posamezniku, na katerega se nanašajo osebni podatki, in druge pravice posameznika, na katerega se nanašajo osebni podatki, da zaščiti zlasti lastne preiskave, preiskave in postopke drugih javnih organov ter pravice drugih oseb, ki so povezane s preiskavami ali drugimi postopki.

                     (13)

                     Agencija lahko tako informacije omeji z namenom zaščite preiskave ter temeljnih pravic in svoboščin drugih posameznikov, na katere se nanašajo osebni podatki.

                     (14)

                     Agencija bi morala redno spremljati, ali se uporabljajo pogoji, ki upravičujejo omejitev, in odpraviti omejitev, če se ne uporabljajo več.

                     (15)

                     Upravljavec bi moral pooblaščeno osebo za varstvo podatkov obveščati ob odlogu in med revizijami –

               SPREJEL NASLEDNJI SKLEP:

            Člen 1
            Predmet urejanja in področje uporabe

               1.   Ta sklep določa pravila v zvezi s pogoji, pod katerimi lahko agencija v okviru svojih postopkov iz odstavka 2 omeji uporabo pravic iz členov 14 do 21, 35 in 36 ter člena 4 navedene uredbe, na podlagi člena 25 Uredbe (EU) 2018/1725.

               2.   V okviru upravnega delovanja agencije se ta sklep uporablja za postopke obdelave osebnih podatkov, ki jih agencija izvaja za namene: opravljanja upravnih poizvedb, disciplinskih postopkov, predhodnih dejavnosti v zvezi s primeri morebitnih nepravilnosti, ki se prijavijo uradu OLAF, obdelovanja primerov prijavljanja nepravilnosti, (uradnih in neuradnih) postopkov v zvezi z nadlegovanjem, obdelovanja notranjih in zunanjih pritožb, izvajanja notranjih revizij, preiskav, ki jih izvaja pooblaščena oseba za varstvo podatkov v skladu s členom 45(2) Uredbe (EU) 2018/1725, preiskav v zvezi z (informacijsko-tehnološko) varnostjo, ki se izvajajo interno ali z zunanjo pomočjo (npr. CERT-EU), uveljavljanja civilnopravnih zahtevkov in obravnave zahtev za dostop do svoje zdravstvene kartoteke.

               3.   Kategorije zadevnih podatkov so zanesljivi podatki („objektivni“ podatki, kot so identifikacijski podatki, kontaktni podatki, podatki o poklicni dejavnosti, upravni podatki, podatki, ki so bili prejeti iz posebnih virov, elektronski komunikacijski in prometni podatki) in/ali nezanesljivi podatki („subjektivni“ podatki, povezani s primerom, kot so utemeljitev, vedenjski podatki, ocene, podatki o učinkovitosti in vodenju ter podatki, povezani s predmetom urejanja postopka ali dejavnosti).

               4.   Kadar agencija izvaja svoje naloge v zvezi s pravicami posameznikov, na katere se nanašajo osebni podatki, v skladu z Uredbo (EU) 2018/1725, prouči, ali veljajo kakršne koli izjeme iz navedene uredbe.

               5.   Ob upoštevanju pogojev iz tega sklepa lahko omejitve veljajo za naslednje pravice: zagotavljanje informacij posameznikom, na katere se nanašajo osebni podatki, pravico do dostopa, popravka, izbrisa, omejitve obdelave, obveščanja posameznika, na katerega se nanašajo osebni podatki, o kršitvi varstva osebnih podatkov ali zaupnosti elektronskega obveščanja.

            Člen 2
            Opredelitev upravljavca in zaščitnih ukrepov

               1.   Zaščitni ukrepi, ki so vzpostavljeni za preprečevanje kršitev varstva osebnih podatkov, uhajanj ali nedovoljenega razkritja podatkov, so naslednji:

                           (a)

                           dokumenti v papirni obliki se hranijo v zavarovanih omaricah in so dostopni le pooblaščenemu osebju;

                           (b)

                           vsi elektronski podatki se hranijo v varni IT-aplikaciji v skladu z varnostnimi standardi agencije in v posebnih elektronskih mapah, dostopnih samo pooblaščenemu osebju. Ustrezne ravni dostopa se odobrijo za vsak primer posebej;

                           (c)

                           podatkovna zbirka je zaščitena z geslom v sistemu enotne prijave in samodejno povezana z uporabniško identifikacijsko kodo in geslom. Zamenjava uporabnikov je strogo prepovedana. Elektronske evidence so varno shranjene, da se zavarujeta zaupnost in zasebnost podatkov, ki jih vsebujejo;

                           (d)

                           zdravnika zunanjega ponudnika storitev, ki hrani zdravstvene kartoteke, zavezujejo posebne pogodbene klavzule o zaupnosti in obdelavi osebnih podatkov;

                           (e)

                           vse osebe, ki imajo dostop do podatkov, zavezuje obveznost zaupnosti.

               2.   Upravljavec podatkov pri postopkih obdelave je agencija, ki jo zastopa izvršni direktor, ki lahko delegira funkcijo upravljavca podatkov. Posamezniki, na katere se nanašajo osebni podatki, so o pooblaščenem upravljavcu podatkov obveščeni z izjavami o varstvu osebnih podatkov ali evidencami, objavljenimi na spletišču in/ali intranetu agencije.

               3.   Obdobje hrambe osebnih podatkov iz člena 1(3) ni daljše, kot je potrebno in ustrezno za namene, za katere se podatki obdelujejo. V nobenem primeru ne presega obdobja hrambe, določenega v izjavah o varstvu osebnih podatkov ali evidencah iz člena 5(1).

               4.   Če agencija meni, da mora uporabiti omejitev, se pretehta tveganje za pravice in svoboščine posameznika, na katerega se nanašajo osebni podatki, zlasti v primerjavi s tveganjem za pravice in svoboščine drugih posameznikov, na katere se nanašajo osebni podatki, in tveganjem preklica učinka preiskav ali postopkov agencije, na primer z uničenjem dokazov. Tveganja za pravice in svoboščine posameznika, na katerega se nanašajo osebni podatki, so povezana predvsem s tveganjem izgube ugleda ter tveganjem za pravico do obrambe in pravico do izjave, vendar niso omejena nanje.

            Člen 3
            Omejitve

               1.   Agencija lahko kakršno koli omejitev uporabi samo za zaščito:

                           (a)

                           državne varnosti, javne varnosti ali obrambe držav članic;

                           (b)

                           preprečevanja, preiskovanja, odkrivanja in pregona kaznivih dejanj ali izvrševanja kazenskih sankcij, vključno z varovanjem pred grožnjami za javno varnost in njihovim preprečevanjem;

                           (c)

                           drugih pomembnih ciljev v splošnem javnem interesu Unije ali države članice, zlasti ciljev skupne zunanje in varnostne politike Unije ali pomembnega gospodarskega ali finančnega interesa Unije ali države članice, vključno z denarnimi, proračunskimi in davčnimi zadevami, javnim zdravjem in socialno varnostjo;

                           (d)

                           notranje varnosti institucij in organov Unije, vključno z varnostjo njihovih elektronskih komunikacijskih omrežij;

                           (e)

                           preprečevanja, preiskovanja, odkrivanja in pregona kršitev etike v zakonsko urejenih poklicih;

                           (f)

                           spremljanja, pregledovanja ali urejanja, povezanega, lahko tudi zgolj občasno, z izvajanjem javne oblasti v primerih iz točk (a) do (c);

                           (g)

                           varstva posameznika, na katerega se nanašajo osebni podatki, ali pravic in svoboščin drugih;

                           (h)

                           uveljavljanja civilnopravnih zahtevkov.

               2.   Agencija lahko kot posebno uporabo namenov iz odstavka 1 zgoraj uporablja omejitve v zvezi z osebnimi podatki, ki se izmenjujejo s službami Komisije ali drugimi institucijami, organi, agencijami in uradi Unije, pristojnimi organi držav članic ali tretjih držav ali mednarodnih organizacij, v naslednjih okoliščinah:

                           (a)

                           če bi izvajanje navedenih pravic in obveznosti lahko omejile službe Komisije ali druge institucije, organi, agencije in uradi Unije na podlagi drugih aktov iz člena 25 Uredbe (EU) 2018/1725 ali v skladu s poglavjem IX navedene uredbe ali ustanovitvenimi akti drugih institucij, organov, agencij in uradov Unije;

                           (b)

                           če bi izvajanje navedenih pravic in obveznosti lahko omejili pristojni organi držav članic na podlagi aktov iz člena 23 Uredbe (EU) 2016/679 Evropskega parlamenta in Sveta (3), ali v skladu z nacionalnimi ukrepi za prenos člena 13(3), člena 15(3) ali člena 16(3) Direktive (EU) 2016/680 Evropskega parlamenta in Sveta (4);

                           (c)

                           če bi uresničevanje navedenih pravic in obveznosti lahko ogrozilo sodelovanje agencije s tretjimi državami ali mednarodnimi organizacijami pri izvajanju njenih nalog.

                     Pred uporabo omejitev v okoliščinah iz točk (a) in (b) prvega pododstavka se agencija posvetuje z ustreznimi službami Komisije, institucijami, organi, agencijami ali uradi Unije ali pristojnimi organi držav članic, razen če jasno ugotovi, da je uporaba omejitve določena z enim od aktov iz navedenih točk.

               3.   Vse omejitve so potrebne in sorazmerne, pri čemer se upoštevajo tveganja za pravice in svoboščine posameznikov, na katere se nanašajo osebni podatki, ter se spoštuje bistvo temeljnih pravic in svoboščin v demokratični družbi.

               4.   Če se prouči uporaba omejitve, se na podlagi sedanjih pravil opravi preskus nujnosti in sorazmernosti. Dokumentira se v obvestilu o notranji oceni za namene odgovornosti za vsak primer posebej.

               5.   Omejitve se odpravijo takoj, ko okoliščine, ki jih upravičujejo, ne veljajo več. Zlasti to velja, kadar se šteje, da izvajanje omejene pravice ne bi več izničilo učinka naložene omejitve ali škodljivo vplivalo na pravice ali svoboščine drugih posameznikov, na katere se nanašajo osebni podatki.

            Člen 4
            Pregled s strani pooblaščene osebe za varstvo podatkov

               1.   Agencija brez nepotrebnega odlašanja pooblaščeno osebo za varstvo podatkov agencije obvesti vsakič, ko upravljavec podatkov omeji uveljavljanje pravic posameznikov, na katere se nanašajo osebni podatki, ali podaljša omejitev v skladu s tem sklepom. Upravljavec pooblaščeni osebi za varstvo podatkov agencije zagotovi dostop do evidence, ki vsebuje oceno potrebnosti in sorazmernosti omejitve, ter v evidenci dokumentira datum obvestitve pooblaščene osebe za varstvo podatkov.

               2.   Pooblaščena oseba za varstvo podatkov lahko od upravljavca pisno zahteva, naj pregleda uporabo omejitev. Upravljavec pisno obvesti pooblaščeno osebo za varstvo podatkov o rezultatu zahtevanega pregleda.

               3.   Upravljavec obvesti pooblaščeno osebo za varstvo podatkov, ko je omejitev odpravljena.

            Člen 5
            Zagotavljanje informacij posamezniku, na katerega se nanašajo osebni podatki

               1.   V ustrezno utemeljenih primerih in pod pogoji, določenimi v tem sklepu, lahko upravljavec omeji pravico do informacij v okviru naslednjih postopkov obdelave:

                           (a)

                           izvedba upravnih poizvedb in disciplinskih postopkov;

                           (b)

                           predhodne dejavnosti, povezane s primeri morebitnih nepravilnosti, ki se prijavijo uradu OLAF;

                           (c)

                           postopki za prijavo nepravilnosti;

                           (d)

                           (uradni in neuradni) postopki za primere nadlegovanja;

                           (e)

                           obdelava notranjih in zunanjih pritožb;

                           (f)

                           notranje revizije;

                           (g)

                           preiskave, ki jih izvaja pooblaščena oseba za varstvo podatkov v skladu s členom 45(2) Uredbe (EU) 2018/1725;

                           (h)

                           preiskave v zvezi z (informacijsko-tehnološko) varnostjo, ki se izvajajo interno ali z zunanjo pomočjo (npr. CERT-EU).

                     Agencija v izjave o varstvu osebnih podatkov ali evidence v smislu člena 31 Uredbe (EU) 2018/1725, ki so objavljeni na njenem spletišču in intranetu ter s katerimi so posamezniki, na katere se nanašajo osebni podatki, obveščeni o svojih pravicah v okviru določenega postopka, vključi informacije v zvezi z morebitno omejitvijo teh pravic. Informacije zajemajo navedbo pravic, ki se lahko omejijo, razloge in morebitno trajanje.

               2.   Kadar je sorazmerno, agencija brez poseganja v določbe odstavka 3 o njihovih pravicah v zvezi s sedanjimi ali prihodnjimi omejitvami brez nepotrebnega odlašanja in v pisni obliki posamično obvesti tudi vse posameznike, na katere se nanašajo osebni podatki, ki se v posebnem postopku obdelave obravnavajo kot osebe, ki jih zadeva določen postopek obdelave.

               3.   Kadar agencija v celoti ali delno omeji zagotavljanje informacij posameznikom, na katere se nanašajo osebni podatki, iz odstavka 2, navede razloge za omejitev, pravno podlago v skladu s členom 3 tega sklepa, vključno z oceno potrebnosti in sorazmernosti omejitve.
               Evidenca in po potrebi dokumenti, ki vsebujejo temeljna dejstva in pravne elemente, se registrirajo. Na zahtevo se dajo na voljo Evropskemu nadzorniku za varstvo podatkov.

               4.   Omejitev iz odstavka 3 se uporablja, dokler obstajajo razlogi, ki jo upravičujejo.
               Kadar razlogi za omejitev ne veljajo več, agencija posamezniku, na katerega se nanašajo osebni podatki, posreduje informacije o glavnih razlogih, na katerih temelji uporaba omejitve. Hkrati agencija posameznika, na katerega se nanašajo osebni podatki, obvesti o tem, da lahko kadar koli vloži pritožbo pri Evropskem nadzorniku za varstvo podatkov ali da lahko uveljavlja pravno sredstvo na Sodišču Evropske unije.
               Agencija pregleda uporabo omejitve vsakih šest mesecev od njenega sprejetja in ob zaključku zadevne poizvedbe, postopka ali preiskave.. Nato upravljavec spremlja potrebo po ohranitvi kakršnih koli omejitev vsakih šest mesecev.

            Člen 6
            Pravica posameznika, na katerega se nanašajo osebni podatki, do dostopa

               1.   V ustrezno utemeljenih primerih in pod pogoji, določenimi v tem sklepu, lahko upravljavec omeji pravico do dostopa v okviru naslednjih postopkov obdelave, kadar je to potrebno in sorazmerno:

                           (a)

                           izvedba upravnih poizvedb in disciplinskih postopkov;

                           (b)

                           predhodne dejavnosti, povezane s primeri morebitnih nepravilnosti, ki se prijavijo uradu OLAF;

                           (c)

                           postopki za prijavo nepravilnosti;

                           (d)

                           (uradni in neuradni) postopki za primere nadlegovanja;

                           (e)

                           obdelava notranjih in zunanjih pritožb;

                           (f)

                           notranje revizije;

                           (g)

                           preiskave, ki jih izvaja pooblaščena oseba za varstvo podatkov v skladu s členom 45(2) Uredbe (EU) 2018/1725;

                           (h)

                           preiskave v zvezi z (informacijsko-tehnološko) varnostjo, ki se izvajajo interno ali z zunanjo pomočjo (npr. CERT-EU).

                           (i)

                           obravnava zahtev za dostop do svoje zdravstvene kartoteke.

                     Če posamezniki, na katere se nanašajo osebni podatki, zahtevajo dostop do svojih osebnih podatkov, ki se obdelujejo v okviru enega ali več določenih primerov ali posebnega postopka obdelave, agencija v skladu s členom 17 Uredbe (EU) 2018/1725 svojo oceno zahteve omeji le na te osebne podatke.

               2.   Če agencija v celoti ali delno omeji pravico do dostopa iz člena 17 Uredbe (EU) 2018/1725, sprejme naslednje ukrepe:

                           (a)

                           zadevnega posameznika, na katerega se nanašajo osebni podatki, v svojem odgovoru na zahtevo obvesti o uporabljeni omejitvi in o glavnih razlogih za to ter o možnosti vložitve pritožbe pri Evropskem nadzorniku za varstvo podatkov ali uveljavljanja pravnega sredstva na Sodišču Evropske unije;

                           (b)

                           v obvestilu o notranji oceni navede razloge za omejitev, vključno z oceno nujnosti in sorazmernosti omejitve ter njenega trajanja.

                     Omejitve, uvedene v zvezi z dostopom do svoje zdravstvene kartoteke, zadevajo le zahteve za neposredni dostop v zvezi z osebnimi zdravstvenimi podatki psihološke ali psihiatrične narave, kadar obstaja verjetnost, da bi dostop do teh podatkov pomenil tveganje za zdravje posameznika, na katerega se nanašajo osebni podatki. Ta omejitev je sorazmerna obsegu, nujno potrebnemu za zaščito posameznika, na katerega se nanašajo osebni podatki. Dostop do takih podatkov se zagotovi s posredovanjem zdravnika, ki ga imenuje posameznik, na katerega se nanašajo osebni podatki. Temu zdravniku bi bilo treba zagotoviti dostop do vseh informacij in podeliti diskrecijsko pravico za odločitev, kako naj se posamezniku, na katerega se nanašajo osebni podatki, zagotovi dostop in kakšen naj bo.
               Zagotovitev informacij iz točke (a) se lahko odloži, opusti ali zavrne, če bi se s tem izničil učinek omejitve v skladu s členom 25(8) Uredbe (EU) 2018/1725.
               Agencija pregleda uporabo omejitve vsakih šest mesecev od njenega sprejetja in ob zaključku zadevne preiskave. Nato upravljavec vsakih šest mesecev spremlja potrebo po ohranitvi kakršne koli omejitve.

               3.   Evidenca in po potrebi dokumenti, ki vsebujejo temeljna dejstva in pravne elemente, se registrirajo. Na zahtevo se dajo na voljo Evropskemu nadzorniku za varstvo podatkov.

            Člen 7
            Pravica do popravka, izbrisa in omejitve obdelave

               1.   V ustrezno utemeljenih primerih in pod pogoji, določenimi v tem sklepu, lahko upravljavec omeji pravico do popravka, izbrisa in omejitve obdelave v okviru naslednjih postopkov obdelave, kadar je to potrebno in ustrezno:

                           (a)

                           izvedba upravnih poizvedb in disciplinskih postopkov;

                           (b)

                           predhodne dejavnosti, povezane s primeri morebitnih nepravilnosti, ki se prijavijo uradu OLAF;

                           (c)

                           postopki za prijavo nepravilnosti;

                           (d)

                           (uradni in neuradni) postopki za primere nadlegovanja;

                           (e)

                           obdelava notranjih in zunanjih pritožb;

                           (f)

                           notranje revizije;

                           (g)

                           preiskave, ki jih izvaja pooblaščena oseba za varstvo podatkov v skladu s členom 45(2) Uredbe (EU) 2018/1725;

                           (h)

                           preiskave v zvezi z (informacijsko-tehnološko) varnostjo, ki se izvajajo interno ali z zunanjo pomočjo (npr. CERT-EU).

               2.   Kadar agencija bodisi delno bodisi v celoti omeji pravico do popravka, izbrisa in omejitve obdelave iz členov 18, 19(1) in 20(1) Uredbe (EU) 2018/1725, izvede korake iz člena 6(2) tega sklepa ter registrira evidenco v skladu s členom 6(3) tega sklepa.

            Člen 8
            Obveščanje posameznika, na katerega se nanašajo osebni podatki, o kršitvi varnosti osebnih podatkov in zaupnost elektronskih komunikacij

               1.   V ustrezno utemeljenih primerih in pod pogoji, določenimi v tem sklepu, lahko upravljavec omeji pravico do obveščanja o kršitvi varnosti osebnih podatkov v okviru naslednjih postopkov obdelave, kadar je to potrebno in ustrezno:

                           (a)

                           izvedba upravnih poizvedb in disciplinskih postopkov;

                           (b)

                           predhodne dejavnosti, povezane s primeri morebitnih nepravilnosti, ki se prijavijo uradu OLAF;

                           (c)

                           postopki za prijavo nepravilnosti;

                           (d)

                           (uradni in neuradni) postopki za primere nadlegovanja;

                           (e)

                           obdelava notranjih in zunanjih pritožb;

                           (f)

                           notranje revizije;

                           (g)

                           preiskave, ki jih izvaja pooblaščena oseba za varstvo podatkov v skladu s členom 45(2) Uredbe (EU) 2018/1725;

                           (h)

                           preiskave v zvezi z (informacijsko-tehnološko) varnostjo, ki se izvajajo interno ali z zunanjo pomočjo (npr. CERT-EU).

               2.   V ustrezno utemeljenih primerih in pod pogoji, določenimi v tem sklepu, lahko upravljavec omeji pravico do zaupnosti elektronskih komunikacij v okviru naslednjih postopkov obdelave, kadar je to potrebno in ustrezno:

                           (a)

                           izvedba upravnih poizvedb in disciplinskih postopkov;

                           (b)

                           predhodne dejavnosti, povezane s primeri morebitnih nepravilnosti, ki se prijavijo uradu OLAF;

                           (c)

                           postopki za prijavo nepravilnosti;

                           (d)

                           uradni postopki za primere nadlegovanja;

                           (e)

                           obdelava notranjih in zunanjih pritožb;

                           (f)

                           preiskave v zvezi z (informacijsko-tehnološko) varnostjo, ki se izvajajo interno ali z zunanjo pomočjo (npr. CERT-EU).

               3.   Kadar agencija omeji obveščanje posameznikov, na katere se nanašajo osebni podatki, o kršitvah varstva osebnih podatkov ali zaupnosti elektronske komunikacije iz členov 35 in 36 Uredbe (EU) 2018/1725, evidentira in registrira razloge za omejitev v skladu s členom 5(3) tega sklepa. Uporablja se člen 5(4) tega sklepa.

            Člen 9
            Začetek veljavnosti
            Ta sklep začne veljati dan po objavi v Uradnem listu Evropske unije.

            V Bilbau, 11. decembra 2019

                  Za Evropsko agencijo za varnost in zdravje pri delu

               Christa SCHWENG

                  Predsednica upravnega odbora

            (1)  UL L 295, 21.11.2018, str. 39.

            (2)  UL L 30, 31.1.2019, str. 58.

            (3)  Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1).

            (4)  Direktiva (EU) 2016/680 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ki jih pristojni organi obdelujejo za namene preprečevanja, preiskovanja, odkrivanja ali pregona kaznivih dejanj ali izvrševanja kazenskih sankcij, in o prostem pretoku takih podatkov ter o razveljavitvi Okvirnega sklepa Sveta 2008/977/PNZ (UL L 119, 4.5.2016, str. 89).


Odločba Komisije z dne 26/08/2020 o razglasitvi združljivosti koncentracije s skupnim trgom (Zadeva št. COMP/M.9915 - MITSUBISHI CORPORATION ENERGY / ENEOS / TAIYO KOYU) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/08/2020 o razglasitvi združljivosti koncentracije s skupnim trgom (Zadeva št. COMP/M.9877 - PRO DIAGNOSTIC GROUP / FUTURELIFE / DISCARE CZ JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 01/09/2020 o razglasitvi združljivosti koncentracije s skupnim trgom (Zadeva št. COMP/M.9572 - BMW / DAIMLER / FORD / PORSCHE / HYUNDAI / KIA / IONITY) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Političnega in varnostnega odbora (SZVP) 2020/1250 z dne 1. septembra 2020 o imenovanju poveljnika sil misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA) ter razveljavitvi Sklepa (SZVP) 2019/1113 (EUTM RCA/2/2020)

text:
                  4.9.2020

                  SL

                  Uradni list Evropske unije

                  L 290/14

         SKLEP POLITIČNEGA IN VARNOSTNEGA ODBORA (SZVP) 2020/1250
         z dne 1. septembra 2020
         o imenovanju poveljnika sil misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA) ter razveljavitvi Sklepa (SZVP) 2019/1113 (EUTM RCA/2/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta (SZVP) 2016/610 z dne 19. aprila 2016 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (1) in zlasti člena 5(1) Sklepa,
         ob upoštevanju naslednjega:

                     (1)

                     Svet je s Sklepom (SZVP) 2016/610 pooblastil Politični in varnostni odbor (PVO), da v skladu s členom 38 Pogodbe o Evropski uniji sprejme ustrezne odločitve o političnem nadzoru in strateškem vodenju misije Evropske unije za vojaško usposabljanje v okviru SVOP v Srednjeafriški republiki (EUTM RCA), vključno s sklepi o imenovanju naslednjih poveljnikov sil misije EU.

                     (2)

                     PVO je 19. junija 2019 sprejel Sklep (SZVP) 2019/1113 (2), s katerim je za poveljnika sil misije EU za EUTM RCA imenoval brigadnega generala Érica PELTIERA.

                     (3)

                     Direktor vojaške zmogljivosti za načrtovanje in izvajanje operacij je 6. julija 2020 predlagal imenovanje polkovnika Paula Manuela SIMÕESA DAS NEVESA DE ABREUJA, ki naj bi z 19. septembrom 2020 na mestu poveljnika sil misije EU za EUTM RCA nasledil brigadnega generala Érica PELTIERA.

                     (4)

                     Vojaški odbor EU se je 10. julija 2020 dogovoril, da bo PVO priporočil, naj odobri ta predlog.

                     (5)

                     Portugalska je navedla, da bo polkovnik Paulo Manuel SIMÕES DAS NEVES DE ABREU z imenovanjem za poveljnika sil misije EU napredoval v brigadnega generala EUTM RCA.

                     (6)

                     Sprejeti bi bilo treba sklep o imenovanju brigadnega generala Paula Manuela SIMÕESA DAS NEVESA DE ABREUJA. Poleg tega bi bilo treba razveljaviti Sklep (SZVP) 2019/1113.

                     (7)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

               SPREJEL NASLEDNJI SKLEP:

            Člen 1
            Brigadni general Paulo Manuel SIMÕES DAS NEVES DE ABREU se z 19. septembrom 2020 imenuje za poveljnika sil misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA).

            Člen 2
            Sklep (SZVP) 2019/1113 se z 19. septembrom 2020 razveljavi.

            Člen 3
            Ta sklep začne veljati na dan sprejetja.

            V Bruslju, 1. septembra 2020

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 104, 20.4.2016, str. 21.

            (2)  Sklep Političnega in varnostnega odbora (SZVP) 2019/1113 z dne 19. junija 2019 o imenovanju poveljnika sil misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (EUTM RCA/1/2019) (UL L 176, 1.7.2019, str. 4).


title: Sklep (EU) 2020/1251 predstavnikov vlad držav članic z dne 2. septembra 2020 o imenovanju treh sodnikov in generalnega pravobranilca Sodišča

text:
                  7.9.2020

                  SL

                  Uradni list Evropske unije

                  L 292/1

         SKLEP (EU) 2020/1251 PREDSTAVNIKOV VLAD DRŽAV ČLANIC
         z dne 2. septembra 2020
         o imenovanju treh sodnikov in generalnega pravobranilca Sodišča
         PREDSTAVNIKI VLAD DRŽAV ČLANIC EVROPSKE UNIJE SO –
         ob upoštevanju Pogodbe o Evropski uniji in zlasti člena 19 navedene pogodbe,
         ob upoštevanju Pogodbe o delovanju Evropske unije in zlasti členov 253 in 255 navedene pogodbe,
         ob upoštevanju naslednjega:

                     (1)

                     Mandat štirinajstih sodnikov in šestih generalnih pravobranilcev Sodišča, vključno z mandatom sodnika, ki ga je predlagala Kraljevina Belgija, poteče 6. oktobra 2021. Zato bi bilo treba opraviti imenovanja na ta mesta za obdobje od 7. oktobra 2021 do 6. oktobra 2027.

                     (2)

                     Za Koena LENAERTSA je bilo predlagano, da se mu mandat sodnika Splošnega sodišča obnovi.

                     (3)

                     Poleg tega bi na podlagi členov 5 in 7 Protokola št. 3 o statutu Sodišča Evropske unije zaradi odstopa Egilsa LEVITSA, ki je začel učinkovati 17. junija 2019, bilo treba imenovati sodnika Sodišča za preostanek mandata, tj. do 6. oktobra 2024.

                     (4)

                     Za to mesto je bila predlagana Ineta ZIEMELE.

                     (5)

                     V skladu z istima določbama, bi zaradi odstopa Jiříja MALENOVSKEGA, ki bo začel učinkovati 6. oktobra 2020, bilo treba imenovati sodnika Sodišča za preostanek njegovega mandata, tj. do 6. oktobra 2024.

                     (6)

                     Za to mesto je bil predlagan Jan PASSER.

                     (7)

                     Zaradi izstopa Združenega kraljestva iz Unije bi bilo treba imenovati generalnega pravobranilca Sodišča za preostanek mandata generalnega pravobranilca, ki ga je predlagalo Združeno kraljestvo, tj. do 6. oktobra 2021.

                     (8)

                     Za to mesto je bil predlagan Athanasios RANTOS.

                     (9)

                     Odbor, ustanovljen na podlagi člena 255 Pogodbe o delovanju Evropske unije, je dal pozitivno mnenje o ustreznosti navedenih kandidatov za opravljanje nalog sodnika in generalnega pravobranilca Sodišča –

               SPREJELI NASLEDNJI SKLEP:

            Člen 1
            Koen LENAERTS se imenuje za sodnika Sodišča za obdobje od 7. oktobra 2021 do 6. oktobra 2027.

            Člen 2
            Ineta ZIEMELE se imenuje za sodnico Sodišča za obdobje od 7. septembra 2020 do 6. oktobra 2024.

            Člen 3
            Jan PASSER se imenuje za sodnika Sodišča za obdobje od 6. oktobra 2020 do 6. oktobra 2024.

            Člen 4
            Athanasios RANTOS se imenuje za generalnega pravobranilca Sodišča za obdobje od 7. septembra 2020 do 6. oktobra 2021.

            Člen 5
            Ta sklep začne veljati na dan objave v Uradnem listu Evropske unije.

            V Bruslju, 2. septembra 2020

                  Predsednik

               M. CLAUSS


title: Sklep Sveta (EU) 2019/453 z dne 19. marca 2019 o podpisu, v imenu Unije, Sporazuma o statusu med Evropsko unijo in Črno goro glede ukrepov, ki jih izvaja Evropska agencija za mejno in obalno stražo v Črni gori

text:
                  21.3.2019

                  SL

                  Uradni list Evropske unije

                  L 79/1

         SKLEP SVETA (EU) 2019/453
         z dne 19. marca 2019
         o podpisu, v imenu Unije, Sporazuma o statusu med Evropsko unijo in Črno goro glede ukrepov, ki jih izvaja Evropska agencija za mejno in obalno stražo v Črni gori
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti točk (b) in (d) člena 77(2) ter točke (c) člena 79(2) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     V skladu s členom 54(4) Uredbe (EU) 2016/1624 Evropskega parlamenta in Sveta Unija (1) v primerih, ko je predvideno, da bodo evropske skupine mejne in obalne straže napotene v tretjo državo zaradi izvajanja ukrepov, pri katerih bodo člani skupin imeli izvršilna pooblastila, ali kadar izvajanje drugih ukrepov v tretji državi zahteva takšno pooblastilo, z zadevno tretjo državo sklene sporazum o statusu. Ta sporazum o statusu bi moral zajeti vse vidike, potrebne za izvajanje teh ukrepov.

                     (2)

                     Svet je 16. oktobra 2017 pooblastil Komisijo, da začne pogajanja s Črno goro za sporazum o statusu glede ukrepov, ki jih izvaja Evropska agencija za mejno in obalno stražo v Črni gori (v nadaljnjem besedilu: Sporazum).

                     (3)

                     Pogajanja so se uspešno zaključila dne 5. februarja 2019 s parafiranjem Sporazuma.

                     (4)

                     Ta sklep predstavlja razvoj določb schengenskega pravnega reda, pri katerih Združeno kraljestvo v skladu s Sklepom Sveta 2000/365/ES (2) ne sodeluje; Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

                     (5)

                     Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (3) ne sodeluje; Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

                     (6)

                     V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja. Ker ta sklep nadgrajuje schengenski pravni red, se Danska v skladu s členom 4 navedenega protokola v šestih mesecih od dne, ko Svet sprejme ta sklep, odloči, ali ga bo prenesla v svoje nacionalno pravo.

                     (7)

                     Zato bi bilo treba Sporazum podpisati in odobriti priloženo skupno izjavo –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma o statusu med Evropsko unijo in Črno goro glede ukrepov, ki jih izvaja Evropska agencija za mejno in obalno stražo v Črni gori, se odobri s pridržkom sklenitve navedenega sporazuma (4).

            Člen 2
            Skupna izjava, priložena temu sklepu, se odobri v imenu Unije.

            Člen 3
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 4
            Ta sklep začne veljati na dan sprejetja.

            V Bruslju, 19. marca 2019

                  Za Svet

                  Predsednik

               G. CIAMBA

            (1)  Uredba (EU) 2016/1624 Evropskega parlamenta in Sveta z dne 14. septembra 2016 o evropski mejni in obalni straži ter spremembi Uredbe (EU) 2016/399 Evropskega parlamenta in Sveta ter razveljavitvi Uredbe (ES) št. 863/2007 Evropskega parlamenta in Sveta, Uredbe Sveta (ES) št. 2007/2004 in Odločbe Sveta 2005/267/ES (UL L 251, 16.9.2016, str. 1).

            (2)  Sklep Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

            (3)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

            (4)  Besedilo Sporazuma bo objavljeno skupaj s sklepom o sklenitvi Sporazuma.

            PRILOGA

               SKUPNA IZJAVA GLEDE ISLANDIJE, NORVEŠKE, ŠVICE IN LIHTENŠTAJNA

            Pogodbenici sta seznanjeni s tesnimi odnosi med Evropsko unijo ter Norveško, Islandijo, Švico in Lihtenštajnom, zlasti na podlagi sporazumov z dne 18. maja 1999 in 26. oktobra 2004 o pridružitvi navedenih držav k izvajanju, uporabi in razvoju schengenskega pravnega reda.
            V takih okoliščinah je zaželeno, da organi Norveške, Islandije, Švice in Lihtenštajna na eni strani ter organi Črne gore na drugi brez odlašanja sklenejo dvostranske sporazume o ukrepih, ki jih izvaja Evropska agencija za mejno in obalno stražo v Črni gori, in sicer z določbami, ki so podobne določbam tega sporazuma.


title: Sklep Sveta (EU) 2019/458 z dne 19. marca 2019 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Banque centrale du Luxembourg

text:
                  21.3.2019

                  SL

                  Uradni list Evropske unije

                  L 79/17

         SKLEP SVETA (EU) 2019/458
         z dne 19. marca 2019
         o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Banque centrale du Luxembourg
         SVET EVROPSKE UNIJE JE –
         ob upoštevanju Protokola št. 4 o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
         ob upoštevanju Priporočila Evropske centralne banke z dne 14. februarja 2019 Svetu Evropske unije o zunanjem revizorju centralne banke Banque centrale du Luxembourg (ECB/2019/6) (1),
         ob upoštevanju naslednjega:

                     (1)

                     Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, opravljajo neodvisni zunanji revizorji, ki jih priporoči Svet ECB in odobri Svet Evropske unije.

                     (2)

                     Mandat sedanjega zunanjega revizorja centralne banke Banque centrale du Luxembourg, družbe Deloitte Audit SARL, je potekel po reviziji za poslovno leto 2018. Zaradi tega je treba imenovati zunanjega revizorja od poslovnega leta 2019.

                     (3)

                     Centralna banka Banque centrale du Luxembourg je za svojega zunanjega revizorja za poslovna leta od 2019 do 2023 izbrala družbo Ernst & Young SA.

                     (4)

                     Svet ECB je priporočil, naj se za zunanjega revizorja centralne banke Banque centrale du Luxembourg za poslovna leta od 2019 do 2023 imenuje družba Ernst & Young SA.

                     (5)

                     Glede na priporočilo Sveta ECB bi bilo treba Sklep Sveta 1999/70/ES (2) ustrezno spremeniti –

               SPREJEL NASLEDNJI SKLEP:

            Člen 1
            V členu 1 Sklepa 1999/70/ES se odstavek 7 nadomesti z naslednjim:

                  „7.   Ernst & Young SA se odobri kot zunanji revizor centralne banke Banque centrale du Luxembourg za poslovna leta od 2019 do 2023.“

            Člen 2
            Ta sklep začne učinkovati z dnem uradne obvestitve.

            Člen 3
            Ta sklep je naslovljen na ECB.

            V Bruslju, 19. marca 2019

                  Za Svet

                  Predsednik

               G. CIAMBA

            (1)  UL C 67, 20.2.2019, str. 1.

            (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).


title: Sklep Sveta z dne 15. aprila 2019 o imenovanju članov in nadomestnih članov Svetovalnega odbora za varnost in zdravje pri delu za Belgijo, Grčijo, Francijo in Malto

text:
                  23.4.2019

                  SL

                  Uradni list Evropske unije

                  C 142/20

         SKLEP SVETA
         z dne 15. aprila 2019
         o imenovanju članov in nadomestnih članov Svetovalnega odbora za varnost in zdravje pri delu za Belgijo, Grčijo, Francijo in Malto
         (2019/C 142/03)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Sklepa Sveta z dne 22. julija 2003 o ustanovitvi Svetovalnega odbora za varnost in zdravje pri delu (1) in zlasti člena 3 Sklepa,
         ob upoštevanju seznama kandidatov, ki so jih Svetu posredovale vlade držav članic,
         ob upoštevanju naslednjega:

                     (1)

                     Svet je s Sklepom z dne 12. marca 2019 (2) imenoval člane in nadomestne člane Svetovalnega odbora za varnost in zdravje pri delu za obdobje od 1. marca 2019 do 28. februarja 2022.

                     (2)

                     Belgijska, grška in malteška vlada, belgijske, grške, francoske in malteške organizacije delavcev ter belgijske, grške, francoske in malteške organizacije delodajalcev so predlagale dodatne kandidate za več prostih mest, ki jih je treba zapolniti –

               SPREJEL NASLEDNJI SKLEP:

            Člen 1
            Za člane in nadomestne člane Svetovalnega odbora za varnost in zdravje pri delu za obdobje do 28. februarja 2022 se imenujejo:
            I.   PREDSTAVNIKI VLAD

                        Država

                        Član

                        Nadomestni član

                        Belgija

                        Godelieve PONNET

                        Véronique CRUTZEN
                        Xavier LEBICHOT

                        Grčija

                        Ioannis KONSTANTAKOPOULOS

                        Georgios GOURZOULIDIS
                        Aggeliki MOIROU

                        Malta

                        Mark GAUCI

                        David SALIBA
                        Melhino MERCIECA

            II.   PREDSTAVNIKI SINDIKATOV

                        Država

                        Član

                        Nadomestni član

                        Belgija

                        Caroline VERDOOT

                        Herman FONCK
                        Kris VAN EYCK

                        Grčija

                        Andreas STOIMENIDIS

                        Ioannis ADAMAKIS
                        Alexandros KOMINIS

                        Francija

                        Abderrafik ZAIGOUCHE

                        Edwina LAMOUREUX
                        Jean-Paul ZERBIB

                        Malta

                        Alfred LIA

                        Edwin BALZAN
                        Anthony CASARU

            III.   PREDSTAVNIKI ORGANIZACIJ DELODAJALCEV

                        Država

                        Član

                        Nadomestni član

                        Belgija

                        Kris DE MEESTER

                        Dorothée DUPUIS
                        Marc JUNIUS

                        Grčija

                        Christos KAVALOPOULOS

                        Antonios MEGOULIS
                        Anastasia AVLONITOU

                        Francija

                        Nathalie BUET

                        Franck GAMBELLI
                        Pierre THILLAUD

                        Malta

                        Abigail MAMO

                        Joe DELIA
                        Andy TANTI

            Člen 2
            Svet bo pozneje imenoval tudi člane in nadomestne člane, ki še niso bili predlagani.

            Člen 3
            Ta sklep se v informativne namene objavi v Uradnem listu Evropske unije.

            V Luxembourgu, 15. aprila 2019

                  Za Svet

                  Predsednik

               P. DAEA

            (1)  UL C 218, 13.9.2003, str. 1.

            (2)  UL C 100, 15.3.2019, str. 1.


title: Sklep Evropske centralne banke (EU) 2019/669 z dne 4. aprila 2019 o spremembi Sklepa ECB/2013/10 o apoenih, specifikacijah, reprodukciji, zamenjavi in jemanju eurobankovcev iz obtoka (ECB/2019/9)

text:
                  29.4.2019

                  SL

                  Uradni list Evropske unije

                  L 113/6

         SKLEP EVROPSKE CENTRALNE BANKE (EU) 2019/669
         z dne 4. aprila 2019
         o spremembi Sklepa ECB/2013/10 o apoenih, specifikacijah, reprodukciji, zamenjavi in jemanju eurobankovcev iz obtoka (ECB/2019/9)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije in zlasti člena 128(1) Pogodbe,
         ob upoštevanju Statuta Evropskega sistema centralnih bank in Evropske centralne banke ter zlasti člena 16 Statuta,
         ob upoštevanju naslednjega:

                     (1)

                     Evropska centralna banka (ECB) je 19. aprila 2013 sprejela Sklep ECB/2013/10 (1), v katerem je določila vrsto tehničnih standardov, s katerimi je zajela tedanjo in prihodnje serije eurobankovcev ter pojasnila nekatera pravila in postopke v zvezi z eurobankovci.

                     (2)

                     ECB se je odločila za spremembe pri drugi seriji eurobankovcev, seriji Evropa. Višina bankovcev v apoenih 100 eurov in 200 eurov se bo zmanjšala.

                     (3)

                     Svet ECB je 4. maja 2016 odločil, da iz serije Evropa izključi bankovce v apoenu 500 eurov.

                     (4)

                     Poleg tega je treba zaradi pristopa Hrvaške v letu 2013 na apoene 50, 100 in 200 eurov druge serije eurobankovcev dodati kratico ECB v hrvaščini. Dodati jih je treba elementu dizajna, ki vključuje različice v uradnih jezikih Evropske unije.

                     (5)

                     Zaradi skladnosti bi bilo treba mejno vrednost, pri kateri se zahteva predložitev dokumentacije o izvoru eurobankovcev in podatke o identiteti stranke ali, kjer je primerno, dejanskega lastnika, kakor je opredeljeno v Direktivi (EU) 2015/849 Evropskega parlamenta in Sveta (2), zvišati na 10 000 EUR. S tem zvišanjem se bo mejna vrednost harmonizirala s tisto, ki velja po Direktivi (EU) 2015/849 za osebe, ki trgujejo z blagom, če so plačila izvedena ali prejeta v gotovini in znašajo 10 000 EUR ali več.

                     (6)

                     Pojasniti je treba, da se lahko zamenjava poškodovanih bankovcev opravi z zamenjavo za bankovce enake vrednosti v katerem koli apoenu ali s prenosom njihove vrednosti na račun prosilca ali knjiženjem te vrednosti v dobro njegovega računa. Pojasniti je treba, da se pristojbina za zamenjavo pristnih eurobankovcev, ki so jih poškodovale protiropne naprave, uporablja tudi takrat, kadar prosilec zahteva, da nacionalna centralna banka (NCB) vrednost teh bankovcev prenese na račun ali jo knjiži v dobro računa.

                     (7)

                     Zato je treba Sklep ECB/2013/10 ustrezno spremeniti –

               SPREJEL NASLEDNJI SKLEP:

            Člen 1
            Spremembe
            Sklep ECB/2013/10 se spremeni:

                        (1)

                        člen 1 se spremeni:

                                    (a)

                                    odstavek 1 se nadomesti z naslednjim:

                                       „1.   Eurobankovci iz prve serije vključujejo sedem apoenov eurobankovcev, od 5 eurov do 500 eurov. Eurobankovci iz druge serije vključujejo šest apoenov, od 5 eurov do 200 eurov. Na eurobankovcih je upodobljena tema ‚Evropska obdobja in slogi‘ z naslednjimi osnovnimi specifikacijami.

                                                   Nominalna vrednost (EUR)

                                                   Mere (prva serija)

                                                   Mere (druga serija)

                                                   Prevladujoča barva

                                                   Dizajn

                                                   5

                                                   120 × 62 mm

                                                   120 × 62 mm

                                                   siva

                                                   antika

                                                   10

                                                   127 × 67 mm

                                                   127 × 67 mm

                                                   rdeča

                                                   romanika

                                                   20

                                                   133 × 72 mm

                                                   133 × 72 mm

                                                   modra

                                                   gotika

                                                   50

                                                   140 × 77 mm

                                                   140 × 77 mm

                                                   oranžna

                                                   renesansa

                                                   100

                                                   147 × 82 mm

                                                   147 × 77 mm

                                                   zelena

                                                   barok in rokoko

                                                   200

                                                   153 × 82 mm

                                                   153 × 77 mm

                                                   rumenorjava

                                                   arhitektura železa in stekla

                                                   500

                                                   160 × 82 mm

                                                   se ne vključi v drugo serijo

                                                   vijolična

                                                   moderna arhitektura 20. stoletja“

                                    (b)

                                    odstavek 2(c) se nadomesti z naslednjim:

                                                „(c)

                                                kratico ECB v različicah v uradnih jezikih Evropske unije:

                                                            (i)

                                                            za prvo serijo eurobankovcev se kratica ECB omeji na naslednjih pet različic v uradnih jezikih: BCE, ECB, EZB, EKT in EKP;

                                                            (ii)

                                                            za drugo serijo eurobankovcev se: (1) pri apoenih 5 eurov, 10 eurov in 20 eurov kratica ECB omeji na naslednjih devet različic v uradnih jezikih: BCE, ECB, ЕЦБ, EZB, EKP, EKT, EKB, BĊE in EBC; (2) pri apoenih 50 eurov, 100 eurov in 200 eurov kratica ECB omeji na naslednjih deset različic v uradnih jezikih: BCE, ECB, ЕЦБ, EZB, EKP, EKT, ESB, EKB, BĊE in EBC;“;

                        (2)

                        v členu 3 se odstavek 2(h) nadomesti z naslednjim:

                                    „(h)

                                    če institucije in gospodarski subjekti, navedeni v členu 6(1) Uredbe (ES) št. 1338/2001, z eno ali več transakcijami predložijo v zamenjavo poškodovane pristne eurobankovce v vrednosti najmanj 10 000 EUR, morajo predložiti dokumentacijo o izvoru bankovcev in podatke o identiteti stranke ali, kjer je primerno, dejanskega lastnika, kakor je opredeljeno v Direktivi (EU) 2015/849 Evropskega parlamenta in Sveta (*1). Ta obveznost se uporablja tudi v primeru dvoma, ali je bila dosežena mejna vrednost 10 000 EUR. Pravila iz tega odstavka ne posegajo v morebitne strožje zahteve glede identifikacije in poročanja, ki jih sprejmejo države članice pri prenosu Direktive (EU) 2015/849.

                           (*1)  Direktiva (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L 141, 5.6.2015, str. 73).“;"

                        (3)

                        v členu 3 se doda nov odstavek 4:

                           „4.   NCB lahko zamenjavo opravijo tako, da izročijo gotovino v vrednosti bankovcev v katerem koli apoenu, prenesejo vrednost bankovcev na bančni račun prosilca, ki ga je mogoče nedvoumno določiti z mednarodno identifikacijsko številko plačilnega računa (IBAN), kakor je opredeljena v členu 2(15) Uredbe (EU) št. 260/2012 Evropskega parlamenta in Sveta (*2), ali knjižijo vrednost bankovcev v dobro računa prosilca pri NCB, kar se NCB zdi primerno.

                           (*2)  Uredba (EU) št. 260/2012 Evropskega parlamenta in Sveta z dne 14. marca 2012 o uvajanju tehničnih in poslovnih zahtev za kreditne prenose in direktne obremenitve v eurih in o spremembi Uredbe (ES) št. 924/2009 (UL L 94, 30.3.2012, str. 22).“;"

                        (4)

                        v členu 4 se odstavek 1 nadomesti z naslednjim:

                           „1.   NCB zaračunavajo institucijam in gospodarskim subjektom, navedenim v členu 6(1) Uredbe (ES) št. 1338/2001, pristojbino, ko jih ti v skladu s členom 3 prosijo za zamenjavo pristnih eurobankovcev, ki so jih poškodovale protiropne naprave. Ta pristojbina se uporablja ne glede na to, ali NCB zamenjavo opravi v gotovini ali s prenosom vrednosti bankovcev na račun ali knjiženjem te vrednosti v dobro računa.“

            Člen 2
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.

            V Frankfurtu na Majni, 4. aprila 2019

                  Za Svet ECB

                  Predsednik ECB

               Mario DRAGHI

            (1)  Sklep ECB/2013/10 z dne 19. aprila 2013 o apoenih, specifikacijah, reprodukciji, zamenjavi in jemanju eurobankovcev iz obtoka (UL L 118, 30.4.2013, str. 37).

            (2)  Direktiva (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L 141, 5.6.2015, str. 73).


title: Sklep Evropske centralne banke (EU) 2019/670 z dne 9. aprila 2019 o spremembi Sklepa ECB/2014/8 o prepovedi denarnega financiranja in obrestovanju vlog države s strani nacionalnih centralnih bank (ECB/2019/8)

text:
                  29.4.2019

                  SL

                  Uradni list Evropske unije

                  L 113/9

         SKLEP EVROPSKE CENTRALNE BANKE (EU) 2019/670
         z dne 9. aprila 2019
         o spremembi Sklepa ECB/2014/8 o prepovedi denarnega financiranja in obrestovanju vlog države s strani nacionalnih centralnih bank (ECB/2019/8)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije in zlasti druge alinee člena 132(1) Pogodbe,
         ob upoštevanju Statuta Evropskega sistema centralnih bank in Evropske centralne banke ter zlasti druge alinee člena 34.1 Statuta,
         ob upoštevanju naslednjega:

                     (1)

                     V pomoč Svetu ECB pri spremljanju, ali se spoštuje prepoved denarnega financiranja iz člena 123 Pogodbe o delovanju Evropske unije, Sklep ECB/2014/8 (1) določa tržne obrestne mere, ki služijo kot zgornje meje za obrestovanje vlog, ki jih imajo države in osebe javnega prava pri svojih nacionalnih centralnih bankah.

                     (2)

                     Da se ohrani celovitost enotne denarne politike, je treba ustrezne tržne obrestne mere podrobneje določiti in posodobiti.

                     (3)

                     Zato je treba Sklep ECB/2014/8 ustrezno spremeniti –

               SPREJEL NASLEDNJI SKLEP:

            Člen 1
            Sprememba
            Sklep ECB/2014/8 se spremeni:

                        člen 1 se spremeni:

                                    (a)

                                    vstavi se naslednja točka (aa):

                                                „(aa)

                                                ‚vloga‘ pomeni pozitivno stanje v eurih ali drugi valuti, ki je posledica imetja sredstev na računu pri NCB ali začasnih stanj, ki so posledica drugih storitev NCB, kjer pride do knjiženja obveznosti v bilanci stanja te NCB, ter ga mora ta NCB vrniti po veljavnih pogodbenih ali regulativnih pogojih, vključno z vlogami čez noč in vezanimi vlogami;“;

                                    (b)

                                    točka (c) se nadomesti z naslednjim:
                                    „(c)   ‚tržna obrestna mera za nezavarovana posojila čez noč‘: (i) v zvezi z vlogami čez noč v eurih pomeni obrestno mero EONIA (referenčna obrestna mera za nezavarovana medbančna posojila čez noč v eurih), po ukinitvi obrestne mere EONIA pa eursko kratkoročno obrestno mero (€STR); in (ii) v zvezi z vlogami čez noč v valutah, ki niso euro, pomeni primerljivo obrestno mero;“;

                                    (c)

                                    točka (d) se nadomesti z naslednjim:
                                    „(d)   ‚tržna obrestna mera za zavarovana posojila‘: (i) v zvezi z vezanimi vlogami v eurih pomeni indeks STOXX EUR GC Pooling s primerljivo zapadlostjo, če se ta ukine ali se ne šteje več za referenčnega, pa njemu enakovreden indeks; in (ii) v zvezi z vezanimi vlogami v valutah, ki niso euro, pomeni primerljivo obrestno mero.“

            Člen 2
            Začetek veljavnosti

               1.   Ta sklep začne veljati dvajseti dan po objavi v Uradnem listu Evropske unije.

               2.   Uporablja se od 1. oktobra 2019.

            V Frankfurtu na Majni, 9. aprila 2019

                  Za Svet ECB

                  Predsednik ECB

               Mario DRAGHI

            (1)  Sklep ECB/2014/8 z dne 20. februarja 2014 o prepovedi denarnega financiranja in obrestovanju vlog države s strani nacionalnih centralnih bank (UL L 159, 28.5.2014, str. 54).


title: Sklep Političnega in varnostnega odbora (SZVP) 2019/783 z dne 30. aprila 2019 o imenovanju poveljnika sil EU za vojaško operacijo Evropske unije v Bosni in Hercegovini ter razveljavitvi Sklepa (SZVP) 2018/355 (BiH/28/2019)

text:
                  16.5.2019

                  SL

                  Uradni list Evropske unije

                  L 127/11

         SKLEP POLITIČNEGA IN VARNOSTNEGA ODBORA (SZVP) 2019/783
         z dne 30. aprila 2019
         o imenovanju poveljnika sil EU za vojaško operacijo Evropske unije v Bosni in Hercegovini ter razveljavitvi Sklepa (SZVP) 2018/355 (BiH/28/2019)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6(1) Skupnega ukrepa,
         ob upoštevanju naslednjega:

                     (1)

                     Svet je v skladu s členom 6(1) Skupnega ukrepa 2004/570/SZVP pooblastil Politični in varnostni odbor (PVO), da sprejme ustrezne sklepe o imenovanju poveljnika sil EU za vojaško operacijo Evropske unije v Bosni in Hercegovini (v nadaljnjem besedilu: poveljnik sil EU).

                     (2)

                     PVO je 27. februarja 2018 sprejel Sklep (SZVP) 2018/355 (2), s katerim je za poveljnika sil EU imenoval generalmajorja Martina DORFERJA.

                     (3)

                     Poveljnik operacije EU je priporočil, da se za novega poveljnika sil EU imenuje brigadni general Reinhard TRISCHAK, ki naj bi 26. junija 2019 na tem položaju nasledil generalmajorja Martina DORFERJA.

                     (4)

                     Vojaški odbor EU je priporočilo za poveljnika operacije EU podprl 18. marca 2019.

                     (5)

                     Sklep (SZVP) 2018/355 bi bilo zato treba razveljaviti.

                     (6)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo.

                     (7)

                     Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice Unije, ki so tudi članice Nata ali članice programa „Partnerstvo za mir“ in so posledično sklenile dvostranske sporazume o varnosti z Natom –

               SPREJEL NASLEDNJI SKLEP:

            Člen 1
            Brigadni general Reinhard TRISCHAK se s 26. junijem 2019 imenuje za poveljnika sil EU za vojaško operacijo Evropske unije v Bosni in Hercegovini (operacija ALTHEA).

            Člen 2
            Sklep (SZVP) 2018/355 se razveljavi.

            Člen 3
            Ta sklep začne veljati 26. junija 2019.

            V Bruslju, 30. aprila 2019

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 252, 28.7.2004, str. 10.

            (2)  Sklep Političnega in varnostnega odbora (SZVP) 2018/355 z dne 27. februarja 2018 o imenovanju poveljnika sil EU za vojaško operacijo Evropske unije v Bosni in Hercegovini ter razveljavitvi Sklepa (SZVP) 2017/682 (BiH/26/2018) (UL L 68, 12.3.2018, str. 12).


title: Sklep Sveta z dne 14. maja 2019 o imenovanju madžarskih članov in nadomestnih članov Svetovalnega odbora za varnost in zdravje pri delu

text:
                  16.5.2019

                  SL

                  Uradni list Evropske unije

                  C 167/2

         SKLEP SVETA
         z dne 14. maja 2019
         o imenovanju madžarskih članov in nadomestnih članov Svetovalnega odbora za varnost in zdravje pri delu
         (2019/C 167/02)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Sklepa Sveta z dne 22. julija 2003 o ustanovitvi Svetovalnega odbora za varnost in zdravje pri delu (1) in zlasti člena 3 Sklepa,
         ob upoštevanju seznama kandidatov, ki so ga Svetu predložile vlade držav članic,
         ob upoštevanju naslednjega:

                     (1)

                     Svet je s sklepoma z dne 12. marca 2019 (2) in 15. aprila 2019 (3) imenoval člane in nadomestne člane Svetovalnega odbora za varnost in zdravje pri delu za obdobje od 1. marca 2019 do 28. februarja 2022.

                     (2)

                     Madžarske organizacije delojemalcev in delodajalcev so predlagale dodatne kandidate za zapolnitev več prostih mest –

               SPREJEL NASLEDNJI SKLEP:

            Člen 1
            Za člane in nadomestne člane Svetovalnega odbora za varnost in zdravje pri delu za obdobje do 28. februarja 2022 se imenujejo:
            II.   PREDSTAVNIKI SINDIKATOV

                        Država

                        Član

                        Nadomestni član

                        Madžarska

                        Károly GYÖRGY

                        László MISKÉRI

            III.   PREDSTAVNIKI ORGANIZACIJ DELODAJALCEV

                        Država

                        Član

                        Nadomestna člana

                        Madžarska

                        István KOMORÓCZKI

                        Melinda PARRAGHNÉ GÁL
                        Judit H. NAGY

            Člen 2
            Svet bo pozneje imenoval člane in nadomestne člane, ki še niso bili predlagani.

            Člen 3
            Ta sklep se v informativne namene objavi v Uradnem listu Evropske unije.

            V Bruslju, 14. maja 2019

                  Za Svet

                  Predsednik

               P. DAEA

            (1)  UL C 218, 13.9.2003, str. 1.

            (2)  UL C 100, 15.3.2019, str. 1.

            (3)  UL C 142, 23.4.2019, str. 20.